ઉજ્જૈન: અદાલતનો આદેશ હોવા છતાં ઉજ્જૈનમાં યોજાયેલ સિંહસ્થ કુંભમેળામાં સ્નાન કરવા માટે સત્તાવાળાઓએ મનાઇ ફરમાવતાં સાધ્વી પ્રજ્ઞા ઠાકુરે હોસ્પિટલમાં જ ભૂખ હડતાળ શરૂ કરી દીધી છે. અત્રે ઉલ્લેખનીય છે કે ર૦૦૮ના માલેગાંવ બોમ્બ બ્લાસ્ટમાં આરોપી બનાવવામાં આવેલાં પ્રજ્ઞા ઠાકુર સામેથી તપાસ એજન્સી એનઆઇએએ તમામ આરોપો પાછા ખેંચી લીધા છે. પ્રજ્ઞા ઠાકુરના નિકટના સાથી ભગવાન ઝાઅે જણાવ્યું હતું કે પંડિત કુશીલાલ શર્મા આયુર્વેદિક હોસ્પિટલમાં ચાલી રહેલા ઇલાજ દરમિયાન પ્રજ્ઞા ઠાકુરે સિંહસ્થ કુંભમેળામાં ‌િક્ષપ્રા નદીમાં સ્નાન કરવા અને કુંભમેળો જોવા પોતાની ઇચ્છા વ્યકત કરી હતી, પરંતુ ત્યાં જવામાં મનાઇ ફરમાવવામાં આવતાં પ્રજ્ઞા ઠાકુરે સોમવારે રાત્રે ૯-૦૦ વાગ્યે આમરણ અનશન શરૂ કરી દીધાં છે. ભગવાન ઝાએ જણાવ્યું હતું કે અદાલતે સાધ્વી પ્રજ્ઞાને સિંહસ્થ કુંભમેળામાં સ્નાન કરવાની મંજૂરી આપી હતી, પરંતુ ઝાનું કહેવું છે કે પર્યાપ્ત સંખ્યામાં સુરક્ષાકર્મીઓના અભાવને કારણે પોલીસ સાધ્વી પ્રજ્ઞાને કુંભમેળામાં સ્નાન કરાવવા લઇ જતી નથી.